VEGA præsenterer:

**Mads Björn offentliggør de første tre gæster til sin intimkoncert i Ideal Bar Live** *Det musikalske multitalent Mads Björn vender den 18. april endnu engang tilbage til VEGAs Ideal Bar. Denne gang er det med et specielt gæste set-up, hvoraf han netop har offentliggjort de første tre musikere: Penny Police, Sebastian Wolff og Niels Gröndahl.*

Mads Björn, der er aktuel med sin nye ep [E.K.I.A](https://soundcloud.com/mads-bj-rn/e-k-i-a), er stor fan af den unikke stemning i Ideal Bar Live, og derfor har han inviteret nogle af hans inspirationskilder og musikalske venner med som gæstesolister til intimkoncerten i Ideal Bar.

Der vil løbende blive tilføjet gæster til aftenens koncert, men de tre første navne er som nævnt allerede offentliggjort. Den pæne pige og stædige excentriker [Penny Police](http://pennypolice.blogspot.dk/p/about.html), som også kan opleves solo i Ideal Bar den 4. april, gæster Björn med sin smukke vokal.  
  
Sebastian Wolff, der måske bedre er kendt som forsanger i rock/metal-bandet [Kellermench](http://kellermensch.com/), som i 2012 leverede en anmelderrost koncert på Orange Scene, Roskilde Festival, er også klar til at gæste Björn på scenen denne aften.  
  
Tredje offentliggjorte gæstesolist er Niels Gröndahl, violinist fra [Under Byen](http://www.myspace.com/underbyen), der altså også kan opleves til intimkoncerten i Ideal Bar den 18. april.

*Monolith (2012)*

**[Gaffa](http://gaffa.dk/anmeldelse/55764)

 [Lydtapet](http://www.lydtapet.net/2012/01/anmeldelse-mads-bjorn-monolith/)

 [Soundvenue](http://www.soundvenue.com/anmeldelser/2012/02/02/mads-bjorn-monolith#.USI6Ao6OgyE)  
 **Fakta om koncerten**

Mads Björn Intimkoncert

Torsdag den 18. april kl. 20.00

Ideal Bar, Enghavevej 40, 1674 Kbh. V

80 kr. + gebyr (inkl. koncertøl)

Forsalg via VEGAs hjemmeside, Billetnet og på posthuse.  
Læs mere om koncerten [HER](http://vega.dk/arrangementer/mads-bjrn-10693.html).  
  
  
*For yderligere oplysninger kontakt venligst*  
Anders Madsen  
Kommunikationsmedarbejder, VEGA

[akm@vega.dk](mailto:akm@vega.dk) - 3326 0946